Novi Bolman

: *Karta Hrvatske [https://www.auto-karta-hrvatske.com/novi-bolman/ > Novi Bolman (plan s ulicama i cestama)]*
: *Google maps [https://www.google.com/maps/place/Novi+Bolman/@45.7196744,18.5256388,14z/data=!3m1!4b1!4m6!3m5!1s0x475d26f37e05c367:0x2600ad5153372d02!8m2!3d45.7246892!4d18.5358536!16s%2Fm%2F05my9q9?entry=ttu > Novi Bolman (područje naselja)]

*'Novi Bolman** ([[mađarski jezik|mađ.]] ''Újbolmány'' [[međunarodni fonetski alfabet|[ˈuːjbolmaːɲ]]], [[ćirilica|ćir.]] ''Нови Болман''), naselje u [[Baranja|Baranji]], [[Općina Jagodnjak]], u [[Osječko-baranjska županija|Osječko-baranjskoj županiji]] ([[Hrvatska|Republika Hrvatska]]). Na popisu stanovništva 2021. godine imao je - **83** stanovnika.

Kao malo naselje, od svog nastanka pa do danas, Novi Bolman je neraskidivo vezan za [[Bolman]] -  geografski, historijski, privredno, kulturno, školski, vjerski...

Za vrijeme [[SFRJ]] Novi Bolman je administrativno pripadao [[Mjesna zajednica|Mjesnoj zajednici]] **Bolman**, koja je bila u sastavu tadašnje **Općine Beli Manastir**, a koja je obuhvaćala cijelu [[Baranja|Baranju]].




== Geografija ==
Novi Bolman je smješten u zapadnom dijelu [[Baranja|Baranje]], u [[mikroregija|mikroregiji]] [[Baranjska nizina|Baranjske nizine]] [[Istočnohrvatska ravnica|Istočnohrvatske ravnice]]. Kao i Bolman, leži u ravnici koja se blago spušta od sjevera prema jugu (prema rijeci [[Drava|Dravi]]). Naselje je okruženo poljima koja se prostiru sve do pridravskog nasipa (''benta''). Između nasipa i Drave je šumsko područje.

=== Udaljenosti od okolnih mjesta ===
Novi Bolman je udaljen 4,8&nbsp;km sjeverozapadno od sjedišta općine Jagodnjaka, 1,6&nbsp;km istočno od Bolmana, 31,2&nbsp;km (preko Bilja) odn. 34,1&nbsp;km ([[Zapadna obilaznica Osijeka|obilaznicom]]) od [[Osijek]]a i 13,8&nbsp;km od [[Beli Manastir|Belog Manastira]]. Županijskom cestom [[Ž4041]], od posljednje kuće u istočnom dijelu bolmanske Ulice Save Kovačevića do prve kuće u zapadnom dijelu novobolmanske Ulice Borisa Kidriča (i do ulaza u bolmansko groblje), ima oko 600 metara. Uz južni dio te ceste postoji i pješačka staza sa živicom i klupama. Tu stazu, dužine oko 700 m i širine jedan metar, izgradila je Općina Jagodnjak u novembru i decembru 2006. godine, a koštala je oko 120.000 kuna.

=== Ceste === 
Novi Bolman se nalazi na županijskoj cesti [[Ž4041]] ([[D517]] - [[Bolman]] - Novi Bolman - [[Jagodnjak]] - [[Novi Čeminac]] - [[Uglješ]] - [[Švajcarnica]] /[[D7]]/). Od njezinog početka kod Bolmanskog spomenika udaljen je oko 3,5&nbsp;km, a od njezinog kraja u Švajcarnici oko 14,8&nbsp;km.

Prtenim putem povezan je s mjestom [[Sudaraž]] te dalje nerazvrstanom asfaltiranom cestom s naseljem [[Širine]] na državnoj cesti [[D517]]. Ta ruta služi kao [[biciklizam|biciklistička]] prečica do Belog Manastira kako se ne bi moralo ići zaobilaznim putevima (preko [[Petlovac|Petlovca]] ili [[Kozarac (Čeminac)|Kozarca]]).

A kako izgleda vožnja županijskoj cestom Ž4041 (odnosno Ulicom Borisa Kidriča) od ulaza u Novi Bolman iz smjera Jagodnjaka pa do Bolmana, pored bolmanskog groblja, šumarka zvanog Jamače i pogoma "Fermoprometa" pa kroz cijeli Bolman Ulicom Save Kovačevića sve do Bolmanskog spomenika, može se vidjeti u sljedećem videozapisu (u trajanju od 4:05 minuta): **Vožnja Novi Bolman - Bolman**.

=== Prometne veze ===
Autobusnim vezama Novi Bolman je povezan s Belim Manastirom i Osijekom i svim naseljima koja se nalaze između tih destinacija. Autobusko stajalište nalazi se u centru naselja ispred nekadašnjeg ''bircuza'' (na slici).

== Ime naselja ==
Kao znatno mlađe naselje, formirano tek 1820. godine i to tik do istočnog ruba Bolmana s kojim je ostalo usko povezano, Novi Bolman je - logično - ime dobio proširenjem imena Bolman pridjevom "novi". Prema Patakyju prvo ime Novog Bolmana bilo je ''Új név Bolmány'' (1884), zatim ''Újbolmány'' (1909) i konačno Novi Bolman (1922). Za opis imena Bolman vidjeti [[Bolman#Ime naselja]].

Ako je nekad potrebno iskazati da se ime Bolman ne odnosi i na Novi Bolman, onda se govori ''Stari Bolman'', na primjer kad se kupuju karte za autobuse, koje nemaju istu cijenu.

Nekadašnji su Bolmanci Novi Bolman zvali ''Lutorani'' jer su u njemu živjeli Nijemci i Mađari (''Švabe'' i ''Madžari'', kako bi to rekli Bolmanci), po vjeri luterani i katolici. Iako Bolmancima nije strano da i danas neka baranjska mjesta imenuju starim imenima (npr. ''Kačvola'', ''Petarda'', ''Kišvaluba''...), ime ''Ujbolmanj'' odavno se ne čuje.

=== Etnik i ktetik ===
Stanovnici Novog Bolmana obično se svrstavaju pod etnik ''Bolmanci'', a tek ako je potrebno razlikovati ih od stanovnika Bolmana, onda se koristi etnik ''Novobolmanci'' i pridjev ''novobolmanski''.

== Stanovništvo ==
=== Tabela ([[2021]]) ===


=== Grafikon (2021) ===

Napomene vezane za popise stanovništva

----
* Na popisima stanovništva Novi Bolman se iskazuje kao naselje od 1948. godine. U prethodnim popisnim godinama podaci za Novi Bolman uključeni su u podatke za Bolman.
* Zaselak **Taborište**, koji se nalazio između Novog Bolmana i Jagodnjaka uz cestu Ž4041, kao dio naselja iskazuje se od 1900. godine. Od 1921. do 1948. podaci za Taborište uključeni su u podatke za Bolman, a od 1953. godine Taborište se smatra dijelom naselja Novi Bolman. Taborište je 1953. godine imalo 4, a 1961. godine 24 stanovnika, dok 1971. više nema stanovnika.
* Taborište se 1900. i 1910. iskazuje kao dio naselja Bolmana (jer tada Novi Bolman nije bio samostalno naselje), a od 1953. godine kao dio Novog Bolmana. To je dovelo do toga da se (u naknadnim prikazima popisa stanovništva) za godine 1900. i 1910. za Novi Bolman navodi samo broj stanovnika Taborišta, budući da se broj stanovnika Novog Bolmana ne zna jer je uključen u broj stanovnika Bolmana. Ispravnije bi bilo za godine 1900. i 1910. Taborište računati kao dio naselja Bolmana.

=== Prezimena stanovnika ===
Prema popisu stanovništva iz 2011. godine **najčešća prezimena** u Novom Bolmanu su:
* Lončar, Vidović, Radojčić, Kostić, Lukačević, Martinović, Pavlečić, Smiljić, Stojanović, Takaro,
a nekad su najčešća **prezimena** bila:
* Pereković, Stojanović (2).

=== Nacionalni sastav ([[1991]]) ===


=== Nacionalni sastav (2011) ===
Prema popisu 2011. godine, stanovništvo je najvećim dijelom bilo srpsko (76%) te hrvatsko (13%) i romsko (6%).

== Historija ==

== Privreda ==
Privrednu osnovu Novog Bolmana čine ratarstvo, stočarstvo, mljekarstvo i obrt. Uz OPG-ove, u tom malom naselju postoji svega nekoliko privrednih subjekata (2023. godine): Baranjska mljekarska farma d.o.o. te teracerski (kamenoklesarski) i krojački obrt.

== Društvo i kultura ==
=== Škola ===
Učenici od prvog do četvrtog razreda iz Novog Bolman pohađaju Područnu školu u Bolmanu, a od petog do osmog razreda idu u centralnu OŠ Jagodnjak. Dok je u Bolmanu postojala osmorazredna škola, učenici iz Novog Bolmana išli su svih osam godina u školu u Bolmanu. Ranije je osnovna škola u Bolmanu bila u staroj zgradi i djelomično u Domu kulture blizu bolmanske crkve, a kasnije u novoj zgradi izgrađenoj uz mašinski park Poljoprivredne zadruge. Ta nova zgrada bliža je Novom Bolmanu, nego nekim udaljenim dijelovima Bolmana.





=== Crkva ===
Većina stanovnika Novog Bolmana je [[pravoslavlje|pravoslavne vjere]] i pripada [[Srpska pravoslavna parohija bolmanska|Srpskoj pravoslavnoj parohiji bolmanskoj]]. [[Katolicizam|Katolički]] vjernici, kao i katolici iz Bolmana, pripadaju Župi Našašća sv. Križa iz [[Petlovac|Petlovca]].

=== Groblje ===
Umrli stanovnici Novog Bolmana sahranjuju se na bolmanskom groblju, koje se nalazi tik do sjeverozapadnog dijela Novog Bolmana, iako se nalazi na području naselja Bolman.

=== Pošta ===
Kao malo naselje, Novi Bolman nikad nije imao poštanski ured, nego je spadao u nadležnost ureda iz Bolmana. Kako je ured u Bolmanu ukinut zbog neispativosti, otad je Novom Bolmanu najbliži redoviti poštanski ured u Jagodnjaku s poštanskim brojem **31324** na adresi Borisa Kidriča 93. Od 15. VI. 2020. godine taj ured radi od ponedjeljka do petka od 12:30 do 15:30 sati (telefon: 072-303-304; faks: 031-253-8003).

U drugoj polovini 20. vijeka poštanske pošiljke na području Bolmana, Novog Bolmana i Majških Međa raznosio je legendarni poštar zvan ''Brančilo'', pravim imenom Branko Kerkez, koji je živio u Novom Bolmanu.

=== Udruge ===
U [https://registri-npo-mpu.gov.hr/#!udruge Registar udruga Republike Hrvatske] nije upisana ni jedna udruga sa sjedištem u Novom Bolmanu (stanje: XII/2023).

== Značajne osobe ==
* [https://pzzp.rs/o-nama/ukratko-o-zavodu/organizaciona-sema-i-kontakti.html Dr. sc. Željka **Jeličić Marinković*'], biolog, direktor Pokrajinskog zavoda za zaštitu prirode, Novi Sad; <br>matični broj znanstvenika 291663 u [https://www.croris.hr/osobe/profil/2081 CroRIS-u] (vidjeti: "Projekti", "Publikacije"). Živjela u roditeljskoj kući u Novom Bolmanu.

== Znamenitosti i zanimljivosti ==

== Ulice ==
* Ulica [[Boris Kidrič|Borisa Kidriča]]

Novi Bolman ima samo jednu ulicu, koja je svoje ime dobila nakon [[Drugi svjetski rat|Drugog svjetskog rata]]. Proteže se smjerom zapad - istok, s tim da na zapadu počinje kod bolmanskog groblja, a na istoku ima dva kraka. Cijelom dužinom i istočnim krakom poklapa se sa županijskom cestom [[Ž4041]]. Drugi krak odvaja se iza kućnog broja 46 u smjeru sjeveroistoka. Taj drugi krak prelazi u prteni put, koji vodi kroz nekadašnji zaselak [[Karaševo]] prema [[Sudaraž]]u.

== Izvori i vanjske veze ==

* 
* [http://www.jagodnjak.hr Službene stranice Općine Jagodnjak]
* [https://oaza-bm.hr/oaza/naslovnica/itemlist/tag/**%20bolman Mirovna grupa Oaza: *Svi članci vezani za Bolman*]
* [http://lag-baranja.hr/lag/itemlist/tag/*%20Bolman LAG Baranja: *Svi članci vezani za Bolman'']

## Šabloni